Monipuoliset palvelut Pielis-apteekista | Pielis-apteekki
Monipuoliset palvelut Pielis-apteekista
Apteekkimme toimittaa sähköisiä lääkemääräyksiä. Lääkärin kirjoittamat eReseptit tallentuvat Kelan ylläpitämään tietokantaan, josta apteekki hakee reseptitiedot lääkkeen toimitusta varten. Omia reseptitietojaan voi tarkastella Omakanta nettipalvelun kautta (www.omakanta.fi). Omakanta on henkilökohtainen palvelu, johon kirjaudutaan omilla verkkopankkitunnuksilla.
Pielis-apteekin Avainasiakkaille sähköisten reseptien uusintapyyntö on ilmainen.
Apteekkiasiointi toisen puolesta
Voit noutaa toisen puolesta eReseptillä kirjoitettuja lääkkeitä. Tällöin sinulla tulee olla mukana joko toisen kela-kortti tai lääkärin tulostama potilasohje eReseptistä.
Kirjallinen suostumus apteekkiasiointia varten tarvitaan:
eReseptien uusimispyyntöön
kokonaislääkityksen ja yhteisvaikutuksen selvittelyä varten
käytöstä poistuneiden lääkitysten mitätöintiä varten
eReseptien yhteenvedon tulostamista varten
Lomakkeita saa apteekista tai terveydenhuollosta
Lisätietoja löytyy osoitteesta www.kanta.fi kohdasta toisen puolesta asiointi.
Teemme maksullista annosjakelupalvelua yksityisasiakkaille, kotihoidon asiakkaille ja yksityisille palvelutaloille sekä hoitokodeille. Asiakkaalla on mahdollisuus valita joko koneellinen annosjakelu (kunkin ottokerran lääkkeet on pakattu läpinäkyvään muovipussiin) tai dosettijakelu. Tarkistamme annosjakelupalvelun piiriin kuuluvien asiakkaiden lääkityksen soveltuvuuden annosjakeluun, lääkkeiden ottoajankohdat sekä lääkityksen yhteensopivuuden. Mahdolliset muutokset asiakkaan lääkitykseen tehdään yhteistyössä hoitavan lääkärin kanssa. Osana annosjakelupalvelua apteekki huolehtii myös asiakkaiden reseptien uusimisesta.
Kysy lisää Pielis-apteekin annosjakelupalvelusta ja sen hinnoittelusta apteekin henkilökunnalta.
Lääkityksen tarkistuspalvelu iäkkäille ja useita lääkkeitä käyttäville
Palvelussa kartoitetaan asiakkaan kokonaislääkitys. Proviisorimme tarkistaa mahdolliset päällekkäisyydet ja yhteisvaikutukset, oikeat ottoajankohdat (vuorokaudenaika, muut lääkkeet, ruokailu) sekä lääkkeiden soveltuvuuden iäkkäille. Asiakas saa kirjallisen raportin lääkityskartoituksesta. Kysy henkilökunnaltamme lisää palvelusta ja sen hinnoittelusta.
Lääkejätteet ovat ongelmajätettä, jotka kotitaloudet voivat palauttaa maksutta apteekkiin hävitettäväksi. Apteekki toimittaa lääkejätteen edelleen ongelmajätelaitokselle hävitettäväksi.
tabletit irrallisina läpinäkyvässä muovipussissa
läpipainopakkaukset ilman pahvikoteloa läpinäkyvässä muovipussissa
voiteet, nestemäiset lääkkeet omissa alkuperäsissä pakkauksissa
jodipitoiset (esim. Jodix, Betadine) lääkkeet erillään omissa pakkauksissa
elohopeakuumemittarit erillään tiivisti pakattuna
ruiskut ja neulat pakattuna siten etteivät neulat pistä pakkauksen läpi
katso tästä vielä tarkemmin
Avainapteekit – Ajankohtaisia artikkeleita terveydestä sekä hyvinvoinnista.
Apteekkariliitto – Suomen Apteekkariliiton sivusto.
Terveyskirjasto – Luotettavaa tietoa terveydestä ja sairauksista.
Apteekki.fi – Tietoa terveydestä.
Käypähoitosuositukset – Kansallisia hoitosuosituksia.
THL – Sosiaali- ja terveysministeriön hallinnonalalla toimiva tutkimus- ja kehittämislaitos.
Fimea – Lääkealan turvallisuus- ja kehittämiskeskus.
Kela – Hoitaa Suomessa asuvien perusturvaa eri elämäntilanteissa.
Kanta.fi – Terveydenhuollon valtakunnalliset tietojärjestelmäpalvelut.
Antidoping – Vastaa dopingvalvonnasta Suomessa.
Lieksan kaupunki – palvelut osion alta löytyvät: